OpenLLM-France/wikimedia huggingface dataset:
# Belmonte (Conca)

Belmonte és un municipi situat a la província de Conca, comunitat autònoma de Castella la Manxa. En el cens de 2007 tenia 2.257 habitants, repartits per un territori de 93 km². Dista 103 km de Conca.

## Història

En aquest poble hi ha un castell fet construir per Joan Manuel de Castella el 1456 i que fou possessió de la família dels marquesos de Villena. El poble fou escenari d'una escena de la pel·lícula El Cid, concretament la del torneig, que es va enregistrar a l'antic camp de futbol.
Abans de ser una vila independent, Belmonte va formar part del Marquesat de Villena, junt amb el castell de Garcimuñoz i Alarcón. L'infant Juan Manuel, és qui va construir el 1323 la seva mansió senyorial, coneguda avui dia, i en estat semiruinós "Alcázar Viejo", Palau de l'Infant Don Juan Manuel. L'Infant Don Juan Manuel, va passar llargues temporades, per la seva afició a la cacera i la pesca, en terres de Castella, on havia en abundància. La tradició diu que en els seus castells residencials d'Alarcón, Castillo de Garcimuñoz i en aquest "Alcázar Viejo" va escriure capítols de la seva immortat obra El conde Lucanor.
El marquesat de Villena, fou el de major riquesa de Castella. Les seves possessions arribaven fins a Alacant, passant per Belmonte, San Clemente, Uclés, Alarcón, Utiel, Requena, Villena, etc.

## Llocs d'interès

* Castell d'estil gòtic-mudèjar del segle xv
* Església Col·legiata de Sant Bartolomeu, gòtic del segle XV
* Convent dels Jesuïtes
* Plaça del Pilar
* Ermita de Ntra. Sra. de Gràcia
* Edifici de la Cambra Agrària
* Convent dels Trinitaris
* Muralles. Construïdes al llarg del segle xv.Hi ha cinc portes, tres de les quals avui dia encara s'utilitzen

## Personatges il·lustres i efemèrides

* El poeta, escriptor i teòleg Fray Luis de León (1527-1591) hi nasqué
* El sant Juan del Castillo (1595-1628) hi nasqué
* Eugènia de Montijo (1826-1920), emperadriu consort de França, va adquirir i restaurar el castell

## Enllaços externs

* Belmonte Arxivat 2008-02-10 a Wayback Machine.
# Barraca de pedra seca de l'Islau

La Barraca de pedra seca de l'Islau és una obra de Tarragona protegida com a Bé Cultural d'Interès Local.

## Descripció

Barraca de pedra seca de planta originàriament rectangular, que es conserva en un estat bastit precari de conservació. Presenta una porta de petites dimensions i la coberta allindada.

## Referències

* ↑ «Barraca de pedra seca de l'Islau». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Alberuela de Laliena

Alberuela de la Liena és una localitat de la comarca Somontano de Barbastre que pertany al municipi d'Abiego a la Província d'Osca (Espanya).

## Història

* Resten vestigis de presència romana al riu Isuela.
* El 1095 és reconquistada després de la caiguda de Naval en mans de Pere I.
* 1960 - 1970 es va incorporar al terme municipal d'Abiego.

## Monuments

* Església parroquial dedicada a Sant Nicolau de Bari d'estil romànic.

## Referències

* ↑ «Gran Enciclopèdia Aragonesa, Alberuela de la Liena». Arxivat de l'original el 2016-09-20. [Consulta: 17 setembre 2016].
* ↑ «Castillo de Albarola - ALBERUELA DE LA LIENA :: Sistema de Información del Patrimonio Cultural Aragonés ::».
# Hasan Agha

Hasan Agha (1487-1545) fou governador otomà d'Alger, d'origen sard. No és el mateix personatge que Hàssan Paixà, que va governar del 1544 al 1551, del 1567 a 1561 i de 1562 a 1567, que era fill de Khair al-Din.
Hasan Agha fou capturat d'infant per un pirata algerià i va esdevenir esclau de Khair ed-Din Barba-rossa que el va alliberar i el va fer el seu home de confiança, però el va convertir en eunuc. Va ocupar diversos càrrecs administratius a les ordes del seu senyor.
El 15 d'octubre de 1535, quan Khair ed-Din fou cridat a Constantinoble (on fou nomenat kapudan paixà) va ocupar el seu lloc com a governador d'Alger amb el títol de khalifa (delegat). El 1541 l'emperador Carles V va decidir atacar Alger. El comte d'Alcaudete va contactar a Hasan i estava convençut que aquest lliuraria Alger als espanyols sense lluita, però no fou així i l'atac espanyol fou un fracàs (octubre de 1541).
El 1542 va fer una expedició contra els senyor amazic de la Kabyla de Kuko i sembla que després va fer una expedició a Tlemcen per motius incerts. Va abandonar el càrrec sense que es coneguin els motius, i va morir oblidat a Alger cap al final del 1545.

## Bibliografia

* H. de Gramont, Histoire d'Alger sous la domination turque, Paris 1887
# Afrana desaegeri

Afrana desaegeri és una espècie de granota que viu a la República Democràtica del Congo i, possiblement també, a Uganda.

## Referències

* Pickersgill, M. 2004. Afrana desaegeri. Llista Vermella d'Espècies Amenaçades de la UICN 2006. Consulta: 17 d'abril del 2008.
# Ann Rose Nu Tawng

Ann Rose Nu Tawng (Myanmar, 1975) és una monja xaveriana catòlica de Myanmar que va oferir la seva vida per intentar salvar els altres el 2021. Va cridar l'atenció del Papa i de la BBC que la va convertir en una de les seves 100 dones del 2021.

## Biografia

Nu Tawng és una monja de les Germanes de Sant Francesc Xavier.
Va esdevenir notícia en el context de les persecucions policials a joves manifestants a Myitkyina. Els manifestants només comptaven amb escuts fabricats per ells mateixos i casquets mentre la policia estava fortament armada. Les protestes es van succeir després del cop d'estat dels militars que va suposar la fi del govern d'Aung San Suu Kyi l'1 de febrer de 2021. Nu Tawng es va posar de genolls per suplicar a la policia que no fos violenta amb els joves que estaven refugiats a la seva clínica. Va assenyalar que s'estaven manifestant pacíficament, però la policia va dir que havien de complir amb el seu deure. Nu Tawng va demanar que si havien de matar algú, ella oferiria la seva vida.
La discussió amb la policia va ser captada per càmera per un observador i publicada en línia. El vídeo va aparèixer en una informació de la BBC i el The Guardian. Més tard, el Papa va comentar el seu sacrifici.
El desembre de 2021, la BBC la va reconèixer com una de les seves 100 dones de la BBC.

## Referències

* 1 2 «Myanmar nun among BBC’s 100 Women of 2021 - Vatican News» (en anglès). www.vaticannews.va, 09-12-2021. [Consulta: 11 desembre 2021].
* 1 2 3 Yangon, Agence France-Presse in. «‘Shoot me instead’: Myanmar nun’s plea to spare protesters» (en anglès). the Guardian, 09-03-2021. [Consulta: 11 desembre 2021].
* 1 2 (en anglès) [Consulta: 11 desembre 2021].
* ↑ «BBC 100 Women 2021: Who is on the list this year?» (en anglès). BBC News, 07-12-2021 [Consulta: 11 desembre 2021].
# Albet

Albet és un nucli del municipi de Montferrer i Castellbò i de l'entitat municipal descentralitzada Vila i Vall de Castellbò, a l'Alt Urgell. El poble es troba entre dos barrancs a 1.178 m d'altitud, davant de Santa Creu. Com la majoria de pobles de la zona, la població ha davallat dels 119 el 1857, aleshores el tercer més poblat de la vall, fins a 48 el 1960 i només 17 el 2019.
L'església de Sant Martí, antic monestir ja ruïnós el 1914, és un edifici tardà (del segle xvii) amb el presbiteri arrodonit i un modern campanaret sobre seu. La imatge de Sant Martí és una notable talla barroca. Era sufragània de Sendes i ara ho és de Castellbò. El poble, amb les cases en un pendent, no té cap característica gaire remarcable.

## Pont al camí d'Albet

El pont es troba a la carretera per salvar el riu d'Albet, a tres quilòmetres del creuament de Castellbò. Pont d'un sol ull en arc de mig punt, construït amb llosa disposada fent filades no gaire regulars, i arrebossat a les baranes i a l'extradòs de l'arc. El pont ha sigut eixamplat i declarat bé cultural d'interès local.

## Referències

* ↑ «Nomenclator d'entitats de Montferrer i Castellbó», Idescat, [Consulta: 24 d'agost de 2020]
* ↑ «Pont al camí d'Albet». Pla d'ordenació urbanística municipal: Catàleg de béns protegits p. 43-44. Ajuntament de Montferrer i Castellbò. Arxivat de l'original el 3 de març 2016. [Consulta: 9 maig 2012].
* ↑ «Pont al camí d'Albet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 maig 2012].
# Albeta

Albeta és un municipi de la província de Saragossa (Espanya) situat a la comarca del Camp de Borja.

## Referències

* ↑ «Provincia de Zaragoza (España): Municipios & Localidades» (en castellà), 22 gener 2021. [Consulta: 27 desembre 2021].
# .bzh

El .bzh és un domini de primer nivell genèric d'Internet per al bretó i la seva cultura. El 2013 ICANN va acceptar la seva petició formalment i a principis del 2014 es va aprovar el nou domini.
Aquests dominis sorgeixen de la impossibilitat de tenir un domini de primer nivell territorial (de dues lletres) per no pertànyer a un estat reconegut.

## Vegeu també

* .cat
* .eus
* .gal
* .scot

## Referències

* ↑ Van Gelder, Stéphane. «Brittany's .BZH: the next regional domain?» (en anglès). DomainesInfo. NetNames, 06-11-2007. Arxivat de l'original el 7 febrer 2013. [Consulta: 6 setembre 2022].
* ↑ «InitialEvaluation Report» (en anglès). New gTLD Program. ICANN, 10-05-2013 [Consulta: 6 setembre 2022].
* ↑ gTLD Operations. «New gTLD Registry Agreement for bzh» (en anglès). gtldnotification mailing list. [Consulta: 6 setembre 2022].

## Enllaços externs

* .bzh
* European Cultural and Linguistic Domains Arxivat 2017-01-18 a Wayback Machine., xarxa europeua de dominis culturals i lingüístics d'internet.
Domini de primer nivell genèric :
Actuals :
Proposats :
Llista de dominis de primer nivell territorial :
# Belleville (Pennsilvània)

Belleville és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.386 habitants.

## Demografia

Segons el cens del 2000, Belleville tenia 1.386 habitants, 572 habitatges, i 407 famílies. La densitat de població era de 257,3 habitants per quilòmetre quadrat.
Dels 572 habitatges en un 27,1% hi vivien nens de menys de 18 anys, en un 62,2% hi vivien parelles casades, en un 6,3% dones solteres, i en un 28,7% no eren unitats familiars. En el 26,9% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,3% tenia menys de 18 anys, un 5,6% entre 18 i 24, un 24,9% entre 25 i 44, un 25% de 45 a 60 i un 20,2% 65 anys o més.
L'edat mediana era de 42 anys. Per cada 100 dones de 18 o més anys hi havia 86,3 homes.
La renda mediana per habitatge era de 34.352 $ i la renda mediana per família de 40.096 $. Els homes tenien una renda mediana de 32.933 $ mentre que les dones 21.490 $. La renda per capita de la població era de 15.202 $. Entorn del 2% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belleville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Belleville». American Fact Finder. Oficina del Cens dels Estats Units, 12-01-2010.
# Al·lergologia

Anomenem al·lergologia a l'especialitat mèdica que estudia les malalties relacionades amb els processos al·lèrgics.
L'al·lèrgia és una resposta de defensa exagerada de l'organisme quan entra amb contacte amb determinades substàncies provinents de l'exterior o que l'organisme identifica com agressives. Aquestes substàncies capaces de provocar una reacció al·lèrgica es coneixen com a substàncies al·lergèniques o al·lergens. El 1905, Pirquet va suggerir que la malaltia del sèrum (fenomen d'hipersensibilitat) té relació directa amb la producció d'anticossos contra el sèrum injectat, introduint el terme d'al·lergia per referir-se a la reactivitat immunològica alterada.
L'al·lergologia està molt relacionada amb la immunologia, la dermatologia i la pneumologia, posat que en els processos al·lèrgics intervé el sistema immunitari, i les manifestacions apareixen freqüentment en la pell i en l'aparell respiratori.
No s'ha de confondre l'al·lèrgia als aliments amb la intolerància als aliments, que és la incapacitat de consumir certs aliments o nutrients sense patir efectes adversos sobre la salut. Els efectes poden ser més o menys ràpids sobre la salut. La intolerància als aliments es distingeix de les al·lèrgies en què aquestes últimes provoquen una resposta del sistema immunitari, activant la immunoglobulina E (IgE), mentre que les intoleràncies no.
# Heini Walter

Heini Walter va ser un pilot de curses automobilístiques suís que va arribar a disputar curses de Fórmula 1. Va néixer el 28 de juliol del 1927 a Alpthal, Suïssa.

## A la F1

Heini Walter va debutar a la sisena cursa de la temporada 1962 (la tretzena temporada de la història) del campionat del món de la Fórmula 1, disputant el 5 d'agost del 1962 el GP d'Alemanya al circuit de Nürburgring. Va participar en una única prova puntuable pel campionat de la F1, aconseguint finalitzar la cursa en catorzena posició i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1962 | Ecurie Filipinetti | Porsche | Porsche | HOL | MON | BEL | FRA | GBR | ALE 14 | ITA | USA | SUD | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# André Brulé

André Brulé (Billancelles, Centre, 4 de febrer de 1922 - Clamart, Alts del Sena, 4 de febrer de 2015) fou un ciclista francès, que va ser professional entre 1943 i 1961. En el seu palmarès destaca la victòria a la Volta al Marroc l'any 1949.

## Palmarès

* 1941
** 1r a la París-Rouen
* 1941
** 1r al GP Pneumatique
* 1949
** 1r a la Volta al Marroc i vencedor d'una etapa
** Vencedor d'una etapa a la Volta a Luxemburg
** Vencedor d'una etapa a la Volta a Suïssa
* 1950
** Vencedor d'una etapa a la Volta al Marroc

### Resultats al Tour de França

* 1948. 12è de la classificació general
* 1949. 23è de la classificació general
* 1950. 14è de la classificació general

### Resultats al Giro d'Itàlia

* 1950. 33è de la classificació general

## Referències

* ↑ André Brulé

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Luci Cecili Dènter (pretor 182 aC)

Luci Cecili Dènter (llatí: Lucius Caecilius Denter) fou pretor el 182 aC. Després del seu període de magistratura va obtenir la província de Sicília.

## Referències

* ↑ Tit Livi, XXXIX, 56.
# Bobsleigh als Jocs Olímpics d'hivern de 1936

Als Jocs Olímpics d'Hivern de 1936 celebrats a la ciutat de Garmisch-Partenkirchen (Alemanya) es disputaren dues proves de bobsleigh, ambudes en categoria masculina. Es realitzà una prova de bobs a 2 i una altra de bobs a 4 entre els dies 11 i 15 de febrer de 1936 a les instal·lacions de Garmisch-Partenkirchen.

## Comitès participants

Participaren un total de 99 competidors de 13 comitès nacionals diferents. Liechtenstein, Luxemburg i els Països Baixos competiren únicament en la prova de Bobs a 2, i 23 esportistes ho feren en les dues proves.
| Alemanya (10) Àustria (12) Bèlgica (8) Estats Units (11) França (10) Itàlia (10) Liechtenstein (2) | Luxemburg (4) Països Baixos (2) Regne Unit (4) Romania (9)  Suïssa (9) Txecoslovàquia (8) |

## Resum de medalles

| Prova | Or | Argent | Bronze |
| Bobs a 2 Detalls | Estats Units USA IIvan Brown Alan Washbond | Suïssa Suïssa IIFritz Feierabend Joseph Beerli | Estats Units USA IIGilbert Colgate Richard Lawrence |
| Bobs a 4 Detalls | Suïssa Suïssa IIPierre Musy Arnold Gartmann Charles Bouvier Joseph Beerli | Suïssa Suïssa IReto Capadrutt Hans Aichele Fritz Feierabend Hans Bütikofer | Regne Unit Regne Unit IFrederick McEvoy James Cardno Guy Dugdale Charles Green |

## Medaller

| Posició | País | | | | Total |
| 1 | Suïssa | 1 | 2 | 0 | 3 |
| 2 | Estats Units | 1 | 0 | 1 | 2 |
| 3 | Regne Unit | 0 | 0 | 1 | 1 |
| Total | Total | 2 | 2 | 2 | 6 |
# Ageneiosus vittatus

Ageneiosus vittatus és una espècie de peix de la família dels auqueniptèrids i de l'ordre dels siluriformes.

## Morfologia

Els mascles poden assolir els 22 cm de llargària total.

## Distribució geogràfica

Es troba a Sud-amèrica: riu Orinoco i conca del riu Amazones.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Auchenipteridae (Driftwood catfishes). p. 470-482. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sands, David. 1988. A Fishkeeper's Guide to South American Catfishes. Ed. Salamander, Nova Jersey, Estats Units. 117pp. ISBN 0-86101-348-4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cistitis

La cistitis és una inflamació, gairebé sempre una infecció, de la bufeta urinària. La condició afecta amb més freqüència les dones, però pot afectar ambdós sexes i de totes les edats.

## Causes, incidència i factors de risc

La cistitis es produeix quan el tracte urinari inferior, normalment estèril (uretra i bufeta urinària) s'infecten amb bacteris i s'irrita i s'inflama. És molt comú.
La condició afecta sovint a dones sexualment actives d'entre 20 i 50, però també pot passar en les que no són sexualment actives i en les nenes. Els adults grans també estan en alt risc de desenvolupar cistitis, amb una incidència molt més gran que en persones més joves.
La cistitis és poc comuna en els homes. Les dones són més propenses al desenvolupament de cistitis perquè a la seva uretra, relativament curta, els bacteris no han de viatjar tant per entrar a la bufeta, i a causa de la distància relativament curta entre l'obertura de la uretra i l'anus. No obstant això no és una malaltia exclusivament femenina.
Més del 85% dels casos de cistitis són causades per Escherichia coli (E. coli), un bacteri que es troba en el tracte gastrointestinal baix. Les relacions sexuals poden augmentar el risc de cistitis perquè els bacteris poden introduir-se en la bufeta a través de la uretra durant l'activitat sexual. Una vegada que els bacteris entren a la bufeta, normalment són eliminats per l'orina. Però quan els bacteris es multipliquen més de pressa del que s'eliminen per l'orina, els resultats és la infecció.
Riscos per a la cistitis són l'obstrucció de la uretra amb l'estancament resultant de l'orina, la inserció d'instruments en les vies urinàries (com cateterisme o cistoscòpia), l'embaràs, la diabetis mellitus, i una història de nefropatia analgèsica o nefropatia per reflux.
Els homes adults tenen un major risc de desenvolupar cistitis a causa del buidatge incomplet de la bufeta associat amb malalties com la hiperplàsia benigna de pròstata (HBP), prostatitis i estenosi uretral. A més, la manca de líquids adequats, la incontinència intestinal, la immobilitat o la disminució de la mobilitat i la col·locació en una llar d'avis són situacions que posen a les persones en major risc de cistitis.

## Símptomes

* Pressió a la part inferior de la pelvis
* Dolor en orinar (disúria)
* Micció freqüent (pol·laciúria), o necessitat urgent d'orinar (urgència urinària)
* Necessitat d'orinar durant la nit (nictúria, semblant al càncer de pròstata o HBP)
* Color o aspecte anormal de l'orina (tèrbola), semblant a una infecció del tracte urinari
* Sang a l'orina (hematúria) (semblant al càncer de bufeta)
* Olor de l'orina forta o desagradable

## Tractament

A causa del risc de la infecció es propagui als ronyons i causa de l'alta taxa de complicacions en la població d'edat avançada i en els diabètics, el tractament ràpid gairebé sempre és recomanable. Es recomana evitar la penetració vaginal fins que la infecció s'hagi resolt.
Es fa amb antibiòtics.

## Evolució

La majoria dels casos de cistitis són incòmodes però desapareixen sense complicacions després del tractament.

## Possibles complicacions

Infecció crònica o recurrent del tracte urinari.
# Clarksdale

Clarksdale és el nom dels següents llocs:
* Clarksdale (Illinois)
* Clarksdale (Indiana)
* Clarksdale (Mississipi)
* Clarksdale (Missouri)
# Alberto Schiatti

Alberto Schiatti (Ferrara, ? – Ferrara 1586) va ser un arquitecte que va treballar a Ferrara en l'àmbit del manierisme emilià.
Les seves obres més destacades van ser les intervencions al Palazzo dei Diamanti (1567) i al Castello Estense (1570).
En el cas del Castello Estense, es va confiar a Girolamo da Carpi la transformació del castell, demolint els merlets i reemplaçant-los per balcons de pedra. També va afegir un altre planta a l'edifici i va dissenyar la Loggia degli Aranci (de les taronges) al primer pis de la Torre dei Leoni. Després de la mort de Da Carpi, el treball va ser completat per Alberto Schiatti.
L'arquitecte també va reconstruir l'Església de San Paolo, que va quedar en la seva forma actual després del terratrèmol de 1570. És un antic i elegant convent i té dos claustres. Els frescs i pintures valuoses, sobretot del segle xvi i xvii, fan d'aquesta església un museu d'artistes del Renaixement ferrarès. La llista d'obres és interminable, com el Descens de l'Esperit Sant de Scarsellino, La Resurrecció i La Circumcisió de Bastianino i El naixement de Sant Joan Baptista de Scarsellino.

## Enllaços externs

* Arquitectura d'Aleotti
* Castello Estense

## Referències

* ↑ Sapere
* ↑ Castello Estense
# Chris McCullough

Christopher A. McCullough (nascut el 5 de febrer de 1995 a Bronx, Nova York), més conegut com a Chris McCullough, és un jugador de bàsquet estatunidenc. Amb 2,11 metres (6 peus i 11 polzades) d'alçada, juga en la posició d'aler pivot.

## Enllaços externs

* Estadístiques de Chris McCullough a Basketball-Reference.com (anglès)
* Fitxa universitària a Cuse.com (anglès)